มีส่วนร่วมทางสังคม ทำตัวให้ผู้อื่นสังเกต
คุณไม่จำเป็นต้องเก่งเหมือนเลอบรอน เจมส์ เพื่อที่จะเข้าร่วมทีมบาสเก็ตบอล การร่วมทีมกีฬาไม่เพียงเปิดโอกาสให้คุณได้ออกกำลังกายและรู้สึกดีกับตัวเอง แต่ยังช่วยให้คุณได้เปิดหูเปิดตาและสร้างเพื่อนใหม่ หากคุณมีใจรักในกีฬาอยู่แล้ว การหาทีมกีฬาในท้องถิ่นหรือสถาบันของคุณเพื่อเข้าร่วมด้วย ก็นับว่าคุ้มค่าความนิยม    การร่วมทีมกีฬา จะเปิดโอกาสให้คุณพบปะผู้คนมากหน้าหลายตา และช่วยให้คุณได้เรียนรู้ทักษะการเข้าสังคมกับคนหมู่มาก ซึ่งคุณไม่มีโอกาสได้พบเจอในชีวิตประจำวัน การร่วมทีมกีฬา ยังจะเปิดโอกาสให้คุณมีชีวิตทางสังคมพัฒนาขึ้น เพราะคุณอาจจะต้องหากิจกรรมหลังแข่งกีฬาทำร่วมกับผู้อื่น หรืออาจร่วมทานอาหารกันก่อนแข่งขัน อะไรทำนองนั้นด้วย การร่วมทีมกีฬา ยังเป็นการโปรโมทตัวเองไปในตัว เพื่อให้คนอื่นมีโอกาสทำความรู้จักกับคุณ การสมัครเป็นสมาชิกชมรมหรือสโมสรใดๆ จะช่วยให้คุณเปิดโลกกว้างขึ้นและพบปะผู้คนใหม่ๆ ซึ่งเป็นเหล่าคนที่คุณจะไม่ได้พบเจอตามร้านเกมส์หรือตลาดนัดทั่วไป ดังนั้น การเป็นสมาชิกชมรมหรือ ย่อมเป็นทางเลือกที่ดีหากคุณมีความสนใจในเรื่องนั้นๆ และพอมีเวลาเหลืออยู่บ้าง ลองหางานอดิเรกที่คุณอยากลองหรือมีความสนใจเป็นทุนเดิมอยู่แล้ว และพยายามเสนอตัวเป็นผู้นำกลุ่มสมาชิกดังกล่าว เพื่อให้ตนเองคุ้นเคยกับสถานะดังกล่าว และมีโอกาสทำความรู้จักผู้อื่นมากขึ้น  อย่าไปกังวลว่าสโมสรหรือชมรม จะเป็นอะไรที่ดูไฮโซ หรือยุ่งยากเกินไป ให้คิดเสียว่าการได้ทำกิจกรรมที่คุณชอบและพบปะผู้คนใหม่ๆ จะเปิดโอกาสให้คุณเป็นคนที่ได้รับความนิยมชมชอบมากขึ้น คุณไม่จำเป็นต้องจดจ่อหรือเกาะติดอยู่กับครูผู้สอน หรือยกมือตอบคำถามบ่อยเกินไป เพื่อที่จะเป็นคนที่ได้รับความนิยมชมชอบหรอก ขอแค่รู้จักสานสัมพันธ์กับคนที่นั่งข้างๆ และตอบคำถามเวลาที่ครูถาม โดยไม่ทำท่าเหนื่อยหน่าย และแสดงให้เห็นว่าคุณตั้งใจเรียนมาก แต่ไม่ถึงขนาดหมกมุ่นจนไม่สนใจปฏิสัมพันธ์กับคนอื่นๆ ในห้องเลย  หากคุณมีส่วนร่วมในชั้นเรียนเสมอ คนอื่นก็จะรู้ชื่อคุณและจดจำคุณได้มากขึ้น โดยเฉพาะเวลาที่มีการเอ่ยถึงคุณ อย่าเอาแต่จมปลักอยู่กับการทำหนังสือรุ่นหรือกิจกรรมใดกิจกรรมหนึ่ง แต่จงหางานอดิเรกหรือความสนใจไว้ให้ตัวเองยุ่งอยู่ตลอดเวลา แม้ว่าคุณไม่ควรจะหักโหมจนลืมดูแลตัวเองก็ตาม เพราะการมีส่วนร่วมในกิจกรรมยิ่งมาก คุณก็ยิ่งมีโอกาสได้รู้จักผู้คนหลากหลายยิ่งขึ้น และมีโอกาสเป็นคนที่ได้รับความนิยมชมชอบมากขึ้นตามไปด้วย การมีส่วนร่วมในชุมชนของตนเอง ไม่เพียงแต่จะเปิดโอกาสให้คุณช่วยเหลือผู้ด้อยโอกาส แต่ยังเปิดโอกาสให้คุณได้รู้จักผู้คนในหลากหลายสถานะ ทั้งในแง่พื้นเพ อายุ และฐานะความเป็นอยู่ ยิ่งคุณรู้วิธีเข้ากับผู้คนได้หลากหลายมากเท่าไร คุณก็จะมีทักษะในการพบปะผู้คนหน้าใหม่ๆ และทำให้พวกเขารู้สึกยินดีได้ในทุกโอกาสที่จะผ่านเข้ามา โลกนี้ไม่มีใครสมบูรณ์แบบ ดังนั้น คุณไม่จำเป็นต้องสมบูรณ์แบบเพื่อที่จะได้รับความนิยม แม้ว่าคุณอาจจะรู้สึกยังห่างไกลจากภาพฝัน แต่การเชื่อมั่นในตนเองก็ถือเป็นก้าวแรกที่งดงาม   อย่าเอาแต่หลบมุม ก้าวออกมาอยู่ท่ามกลางแสงไฟในเวลาที่เหมาะสมดูบ้าง หากคุณเอาแต่กังวลว่าตัวเองดูเป็นอย่างไร หรือคนอื่นจะคิดอย่างไรกับคุณ คุณจะไม่ไปถึงไหนเสียที แทนที่จะคิดเช่นนั้น พยายามหันมารักตัวเองและสิ่งที่ตนเองทำ เมื่อคุณรักตัวเองเป็นแล้ว คนอื่นก็อยากจะรักตามไปเอง ในชั้นเรียน คุณสามารถเป็นที่สังเกตได้ด้วยการ ยกมือตอบคำถาม และส่งงานให้ตรงกำหนด เพื่อนๆ ในห้องจะอยากทำความรู้จักคุณมากขึ้น  อย่ากลัวที่จะพุดอะไรบ้าง! สร้างภาพจนกว่ามันจะกลายเป็นจริง ต่อให้คุณไม่ได้รู้สึกมั่นใจจริงๆ การเสแสร้งทำเหมือมั่นใจ ก็เป็นขั้นแรกในการทำให้ตนเองรู้สึกดีได้ ภาษากายมีผลต่อความมั่นใจมาก ดังนั้น พยายามเดินเชิดหน้าเล็กน้อย ปล่อยแขนสองข้างไว้ข้างลำตัว อย่ากอดอก อย่าเดินหลังค่อม เสริมสร้างความมั่นใจให้ตนเองด้วยการทำในสิ่งที่คุณชอบให้ดีเลิศ และมองหางานอดิเรกใหม่ๆ หากคุณค้นพบความชอบของตัวเองอย่างแท้จริงแล้ว คุณจะรู้สึกดีกับตัวเองมากขึ้น นี่ย่อมหมายถึงการต้องทำในสิ่งที่ตนเองไม่คุ้นเคยบ้าง หากคุณยังไม่ได้รับความนิยมจากใคร มันก็เป็นเพราะว่า คุณยังไม่ได้ทำ ในสิ่งที่คนที่ได้รับความนิยมชมชอบเขาทำกัน เช่น :  เป็นฝ่ายเริ่มบทสนทนา ปล่อยมุก หว่านเสน่ห์ และเรื่องพื้นฐานเลยก็ คือ การเข้าหาผู้อื่นก่อน จำไว้ว่า การเป็นคนที่ได้รับความนิยมชมชอบ ก็คือคนถูกจดจำได้จาก (และได้รับความสนใจจาก) คนหมู่มาก จำไว้ว่า หากคุณยังเข้าหาผู้อื่นไม่สำเร็จ ก็ไม่จำเป็นต้องรอให้ใครมาเข้าหาคุณ ยังมีคนที่คุณไม่รู้จักให้เข้าไปคุยอีกตั้งเยอะแยะ คุณอาจเป็นคนประเภทเก็บงำ ขี้อาย และนิ่งเงียบ แต่หากคุณต้องการเป็นเป็นคนที่ได้รับความนิยมชมชอบ ก็จำเป็นต้องรู้จักการมีปฏิสัมพันธ์กับผู้อื่นด้วย ช่วงแรกๆ มันอาจดูเหมอนกับว่าคุณกำลังเสแสร้งหรือฉาบฉวย แต่จำไว้ว่า การเป็นตัวของตัวเองอีกรูปแบบหนึ่ง ก็คือการรู้ว่าตนเองต้องการอะไรจากชีวิต หากอยากให้คนอื่นสังเกตเห็นคุณ ก็ไม่จำเป็นต้องถึงขนาดย้อมผมสีชมพู สักเสือเผ่นที่ใบหน้า หรือสักยันต์ไว้บนบ่าเหมือนที่ใครเขาทำกันหรอก แต่คุณควรจะค้นหารูปลักษณ์และสไตล์ในแบบของตัวเอง และแสดงให้คนอื่นเห็นว่า คุณพอใจและมีความสุขในแบบที่คุณเป็นก็พอ   หากคุณเอาแต่ใส่กางเกงวอร์มตัวเดิมๆ คุณจะไม่เป็นที่สังเกตแน่ๆ ต่อให้ในแง่บวกก็เถอะ ดังนั้น หาสไตล์ของตัวเองให้เจอ ไม่ว่าจะเป็นฮิปฮอป ร๊อค เรโทร สไตล์คิกขุ หรือสไตล์ใดก็ตาม และยึดมั่นในสไตล์นั้นไว้ คุณไม่จำเป็นต้องซื้อรองเท้าอินเทรนด์ที่สุดมาใส่ นอกจากว่าคุณจะรู้สึกดีหรือใส่แล้วสบายในแบบของตัวเอง หากคุณใส่รองเท้าคอนเวิร์สรุ่นเดียวกับคนอื่นๆ ในสถาบันการศึกษาของคุณ แต่มันดูไม่เข้ากับตัวคุณเลย คนอื่นก็จะสังเกตเห็นทันที (ในแง่ลบ) ไม่ว่าคุณจะใส่อะไร ต้องมีความมั่นใจ อย่าเอาแต่ส่องกระจกหรือถามคนอื่นว่า ตัวคุณดูเป็นยังไง เพราะพวกเขาจะรู้ทันทีว่าคุณกำลังประหม่า การใส่ใจรูปลักษณ์ของตัวเองเป็นเรื่องดี แต่การแสดงออกว่าคุณดิ้นรนอยากเป็นคนที่ได้รับความนิยมชมชอบนั้น ย่อมดูน่าสมเพชกว่าการแสดงออกว่าฉันไม่แคร์ใคร ดังนั้น หากคุณไม่ชอบแต่งหน้า ก็อย่าไปแต่งตามใคร หรือหากคุณไม่ชอบเอาคอเสื้อตั้งขึ้น ก็อย่าไปทำเลียนแบบพวกที่เขาทำกัน หากคุณต้องการเสื้อผ้าที่ทันสมัย แต่ไม่มีงบประมาณเพียงพอ พยายามหาร้านที่มีเสื้อผ้าเท่ห์ๆ ในราคาย่อมเยา (โดยเฉพาะช่วงเซลล์) หรืออาจดูพวกยี่ห้ออินดี้ทั้งหลาย ตามร้านค้าออนไลน์ในอินเตอร์เน็ทดูก็ได้ การจะเป็นคนที่ได้รับความนิยมชมชอบนั้น คุณอาจต้องเสี่ยงหรือทดลองบางอย่างทางสังคมดูบ้าง ซึ่งอาจจะไม่ใช่สิ่งที่คุณทำในยามปกติ ดังนั้น ฝึกใจให้กล้าไว้ก่อน   ลองเสี่ยงด้วยการแนะนำตัวกับคนแปลกหน้าที่คุณเพิ่งพอเจอ ไปร่วมงานปาร์ตี้ที่คุณได้รับเชิญ (แม้ว่าจะไม่ค่อยรู้จักใครก็ตาม) หรือการประกาศจุดยืนบางอย่างที่ทำให้คุณโดดเด่นขึ้นในสายตาผู้อื่น หากคุณเริ่มคุ้นเคยกับการเสี่ยง (โดยไม่ทำให้ตนเองเป็นอันตราย) คุณก็ย่อมที่จะเป็นที่รู้จักของผู้คนมากขึ้น หากคุณออกไปโชว์พาวว่า คุณเจ๋งเกินกว่าจะถูกจำกัดอยู่ในโรงเรียนหรือในมหาวิทยาลัยแล้วล่ะก็ จะมีคนให้ความสนใจคุณแน่ๆ แต่เป็นในทางลบนะ แม้ว่าคุณอาจไม่จำเป็นต้องตอบได้ทุกคำถาม หรือเป็นเป้าหมายให้อาจารย์คอยจิกหัวเล่นบ่อยๆ แต่การพยายามตั้งใจเรียนจะช่วยให้คุณได้ผลตอบรับในทางบวก มากกว่าการทำท่ายักไหล่หรือไม่แยแสเวลาที่ครูถาม   วิธีหนึ่งที่จะช่วยให้คุณดูพร้อมเสมอ และมีความตื่นเต้นในการเผชิญสถานการณ์ต่างๆ ก็คือการหมั่นยิ้มเข้าไว้  แต่ไม่จำเป็นต้องยิ้มเหมือนคนบ้าหรอกนะ อย่างน้อยควรยิ้มตอบผู้อื่นเสมอ หรือควรส่งยิ้มให้ผู้อื่นก่อนด้วยซ้ำ จะช่วยให้ผู้คนอยากรู้จักคุณมากขึ้น หากคุณอยู่ในสถานศึกษาสมัยนี้ คุณอาจได้ค่านิยมแบบผิดๆ ว่า การทำตัวไม่แยแสต่ออะไรทั้งสิ้น หรือทำหน้าเบื่อโลกอยู่เสมอนั้น เป็นพฤติกรรมที่เท่ห์มาก อย่างไรก็ตาม คุณจะเป็นที่รู้จักมากขึ้น หากกล้าที่จะสวนกระแสดังกล่าว
ร่วมทีม. เป็นสมาชิกชมรมหรือสโมสร. มีส่วนร่วมในชั้นเรียน. หาความสนใจใหม่ๆ เสมอ. มีส่วนร่วมในชุมชน. มีความเชื่อมั่น. ออกไปประกาศศักดา. ค้นหาสไตล์ของตัวเอง. กล้าเสี่ยง. อย่าทำตัวเหมือนไม่สนใจใคร.
https://www.wikihow.com/Be-Popular https://www.wikihow.com/Be-Popular
Getting Involved Getting Noticed